钦定古今图书集成/明伦汇编/氏族典/第436卷 > 《廖用贤尚友录》 > 马伸
## 钦定古今图书集成/明伦汇编/氏族典/第436卷 > 《廖用贤尚友录》 > 马伸

按《宋史马伸传》：“伸字时中，东平人。绍圣四年进士，为
成都郫县丞。靖康初，孙傅以卓行荐，擢监察御史。及
汴京陷，金人立张邦昌，伸首具书请邦昌速迎奉元
帅康王，同院无肯连名者，伸独持以往，邦昌得书气
沮。高宗即位，擢殿中侍御史，抚谕荆湖、广南，奏黄潜
善、汪伯彦不法凡十有七事。疏入，留中。明日，改卫尉”
少卿。伸以论事不行，辞不拜，录其疏申御史台。旬日，
诏“伸言事不实，送吏部责濮州监酒税。”时用事者恚
甚，必欲杀之，以濮迫寇境，故有是命。趣使上道，伸怡
然襆被而行，死道中。